દિલ્હી અને આસપાસના ક્ષેત્રોમાં વધતા હવાના પ્રદૂષણે જનજીવનને ખરાબ રીતે પ્રભાવિત કર્યુ છે. ખરાબ હવામાનમાં કારોબારનો પણ શ્વાસ રૂધાંઇ રહ્યો છે. સ્થિતી ત્યાં સુધી કથળી છે કે મોટા કોર્પોરેટ એક્ઝિક્યૂટીવ દિલ્હી એનસીઆરમાં જોબ ઓફર ઠુકરાવી રહ્યા છે. એક્ઝીક્યૂટીવ સર્ચ કંપનીઓ દ્વારા આ વાત જણાવવામાં આવી છે. કોરનફેરી, ઇએમએ પાર્ટનર્સ, હંટ પાર્ટનર્સ, ટ્રાંસર્ચ અને ગ્લોબલ હંટનું કહેવું છે કે cxo વચ્ચે ગત વર્ષે જ પ્રદૂષણ ચર્ચાનો વિષય બની ચૂક્યો હતો. પ્રત્યેક ત્રીજો cxo દિલ્હી એનસીઆરમાં જોબ ઓફરનો સ્વીકાર કરવા નથી માંગતા મોટા સ્તરના અધિકારી મુંબઇ, પુણે અને બેંગ્લોરમાં તક શોધી રહ્યા છે.